《和阻风潜江以诗祷神》
宋代·廖行之

江行几日风打头，江上客子添牢愁。
人言水神喜作祟，客欲精祷姑维舟。
平生结习口语业，篇诗敢告波神休。
欣然回首领此意，一息千里聊乘流。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。